b'\n_START_ARTICLE_\nSlobodan Cveti\xc4\x8danin\n_START_PARAGRAPH_\nSlobodan Cveti\xc4\x8danin (Ni\xc5\xa1, 5. listopada 1962), operni pjeva\xc4\x8d, bariton_NEWLINE_Solo-pjevanje diplomirao na Fakultetu muzi\xc4\x8dke umjetnosti u Skoplju 19??. godine u klasi profesora Blagoja Nikolovskog. Usporedo je diplomirao i glazbenu teoriju i pedagogiju._NEWLINE_Opernu karijeru zapo\xc4\x8deo kao solist Opere u Skoplju ulogom mlinara Sime u operi "Ero s onoga svijeta" Jakova Gotovca da bi karijeru nastavio u Osijeku od 1989. godine. Slijede glavne baritonske uloge u operama G. Donizzetija, J. Hatzea, P. Mascagnija, G. Puccinija, G. Rossinija, A. Smareglije, G. Verdija, I. Zajca i dr._NEWLINE_Pored opernog njeguje i koncertno pjevanje. Snimio je LP kao solist oratorija "Stabat Mater" G. Rossinija. Dobitnik je tre\xc4\x87e nagrade na natjecanju umjetnika u Zagrebu 1989. godine. Gostovao je na opernim scenama i koncertnim pozornicama u Bugarskoj, Gr\xc4\x8dkoj, Makedoniji, Nizozemskoj, Njema\xc4\x8dkoj i Sloveniji. (Ocjene kritike: "... predstavio se glasovno impozantno, sa sigurnom i uvjerljivom scenskom pojavom ..."; "...mo\xc4\x87an bariton ... dramski sna\xc5\xbean nastup ... odli\xc4\x8dna vokalna tehnika ...")_NEWLINE_Danas djeluje kao prvak Opere Hrvatskog narodnog kazali\xc5\xa1ta u Osijeku.'